text: Francesc Aguilar Domenjó
  Llotja Sant Gervasi
  En aquesta optativa es pretén donar una visió global de l'espai comercial a partir del desenvolupament d'un únic projecte estructurat en tres fases i que es portarà a terme en equips interdisciplinaris.
  En la primera fase del projecte, cada grup haurà de desenvolupar, a partir d'un tema comú, un estudi de tendències de mercat basat en els hàbits de compra i consum de la població. El resultat d'aquesta anàlisi ha de ser la proposta d'una possible oportunitat de negoci que se centri en un espai comercial.
  Posteriorment s'haurà de planificar l'estratègia de marca i el concepte comercial de la idea de negoci, definint també el seu emplaçament i dates d'actuació.
  Finalment es concretarà el disseny integral del punt de venda que haurà d'incloure la identitat corporativa, el disseny de l'espai, el visual merchandising, el packaging, el disseny de vestuari i la integració online.
  Durant el curs comptarem amb la presència d'un estudi de disseny o especialistes en el tema a desenvolupar. La forma que tindrà aquesta intervenció, conferència, taller, etc., vindrà determinada per les característiques del projecte i l'opinió de les persones implicades.